సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
Interim Budget: మ్యూచువల్ ఫండ్ ఇన్వెస్ట్‌మెంట్లపై పన్ను ప్రయోజనాలు!!
సెక్షన్‌ 80సీ కింద ప్రస్తుతం ఈఎల్‌ఎస్‌ఎస్‌‌లలో రూ.1.5 లక్షల వరకు పన్ను మినహాయింపు ఉంది. ఈసారి డెట్‌ ఫండ్స్‌లో పెట్టుబడులకు సైతం సెక్షన్‌ 80సీసీసీ కింద అర్హత కల్పించాలి.
Samayam Telugu | Updated:
Jan 25, 2019, 09:58AM IST
హైలైట్స్
ఫండ్ పెట్టుబడులపై మరిన్ని పన్ను రాయితీలు ఉంటాయా?
క్యాపిటల్ గెయిన్స్ ట్యాక్స్‌‌ను కేంద్రం పునర్‌పరిశీలిస్తుందా..
డెట్ ఫండ్స్‌కు 80సీసీసీ కింద అర్హత కల్పించాలని డిమాండ్లు
కేంద్ర ఆర్థిక శాఖకు బడ్జెట్ ప్రతిపాదనలు పంపిన యాంఫీ
మ్యూచువల్ ఫండ్స్‌లో ఇన్వెస్ట్ చేసే వారి సంఖ్య ఇటీవల కాలంలో బాగా పెరుగుతూ వస్తోంది. అందువల్ల 2019 బడ్జెట్‌లో ఫండ్ ఇన్వెస్ట్‌మెంట్లపై మరిన్ని పన్ను ప్రయోజనాలు అందించాలని మ్యూచువల్ ఫండ్ పరిశ్రమ సమాఖ్య యాంఫీ.. కేంద్ర ప్రభుత్వాన్ని కోరింది. ఆర్థిక శాఖకు కొన్ని ప్రతిపాదనలు పంపింది. దీని వల్ల మ్యూచువల్‌ ఫండ్స్‌లోకి పెట్టుబడులు మరింత పెరుగుతాయని విశ్వాసం వ్యక్తం చేసింది. యాంఫీ ప్రతిపాదనలు చూస్తే..
స్టాక్స్‌లో పెట్టుబడులను ఏడాది కాలం తర్వాత విక్రయిస్తే వచ్చే లాభాలపై పన్నును (ఎల్‌టీసీజీ) కేంద్రం గతేడాది నుంచి అమల్లోకి తీసుకొచ్చింది. దీన్ని పునరాలోచించాలన్నది స్టాక్‌ మార్కెట్‌ ఇన్వెస్టర్లు, బ్రోకరేజీ సంస్థలు, ఫండ్‌ మేనేజర్ల డిమాండ్‌ . ఎల్‌టీసీజీని రద్దు చేస్తే ఇన్వెస్టర్ల సెంటిమెంట్‌ పుంజుకుంటుంది.
సెక్షన్‌ 80సీ కింద ప్రస్తుతం ఈఎల్‌ఎస్‌ఎస్‌‌లలో రూ.1.5 లక్షల వరకు పన్ను మినహాయింపు ఉంది. ఈసారి డెట్‌ ఫండ్స్‌లో పెట్టుబడులకు సైతం సెక్షన్‌ 80సీసీసీ కింద అర్హత కల్పించాలి. డెట్‌ పథకాలకు పన్ను మినహాయింపు వల్ల రిస్క్‌ తీసుకోవడానికి ఇష్టపడని ఇన్వెస్టర్లు సైతం పన్ను ప్రయోజనాలు పొందగలరు. దీనివల్ల బాండ్‌ మార్కెట్‌ విస్తృతి కూడా పెరుగుతుంది.
మరింత పొదుపు నిధులు క్యాపిటల్‌ మార్కెట్లోకి తీసుకువచ్చేందుకు చర్యలు తీసుకోవాలి. అమెరికాలో ఉన్న 401 (కె) ప్లాన్‌ మాదిరే... మ్యూచువల్‌ ఫండ్‌ లాంగ్‌ టర్మ్‌ రిటైర్మెంట్‌ ప్లాన్‌ను యాంఫీ ప్రతిపాదించింది. ఉద్యోగ సంస్థ ఉద్యోగి తరఫున చేసే రిటైర్మెంట్‌ పొదుపులను వారి వేతనం నుంచి మినహాయించి చూపే అవకాశం ఈ ప్లాన్‌ కింద ఉంటుంది.
ప్రస్తుతం యులిప్‌ పాలసీల్లో ఇన్వెస్టర్లు వివిధ ఫండ్స్‌ మధ్య పెట్టుబడులను స్విచ్‌ చేసుకుంటున్నప్పటికీ పన్ను భారం లేదు. దీనిలాగే మ్యూచువల్‌ ఫండ్స్, యులిప్‌లను పన్ను పరంగా ఒకే విధంగా చూడాలి. ఒకే పథకం పరిధిలో పెట్టుబడులను మార్చుకోవడం, ఒకే ఫండ్‌ హౌస్‌ పరిధిలో పథకాల మధ్య పెట్టుబడులను మార్చుకోవడాలను మూలధన లాభాల పన్ను నుంచి మినహాయించాలి.
‘సెక్షన్‌ 54ఈసీ’ని 3–5 ఏళ్ల లాకిన్‌తో పండ్‌ పథకాలకు కూడా వర్తింపచేయాలి. ప్రస్తుతం ఎన్‌హెచ్‌ఏఐ బాండ్, ఆర్‌ఈసీ బాండ్లలో చేసే పెట్టుబడులకు లాకిన్‌ పీరియడ్‌తో ఈ సెక్షన్‌ కింద మూలధన లాభాల పన్ను మినహాయింపు కల్పిస్తున్నారు. మ్యూచువల్‌ ఫండ్స్‌లో ఇన్వెస్ట్‌ చేసినా ఇదే ప్రయోజనాన్ని 3–5 ఏళ్ల లాకిన్‌ పీరియడ్‌తో అనుమతించాలి.